*Приложение № 2.1.*

**Д О Г О В О Р**

**№………………..**

 Днес, …………. 2016 г. в гр. София, на основание чл. 14, ал. 4, т. 2 от ЗОП, между:

**Министерството на външните работи –** с адрес гр. София, ул. „Александър Жендов” № 2, БУЛСТАТ – 000695228, представлявано от Анатоли Великов – и.д.Главен секретар и Анжело Дренов - Главен счетоводител, наричано по-долу **„ВЪЗЛОЖИТЕЛ”**, от една страна,

и

……………………………………………………………………..………, със седалище и адрес на управление: ……………………………….., с ЕИК ......................................................................, представлявано от ......................................................................................., определено за изпълнител след проведена обществена поръчка по реда на глава осма „а” от ЗОП с предмет: „**Поддръжка на парковото пространство на сградата на МВнР-ЦУ, сградата на ул. „Алфред Нобел” №2, Резиденция №14 на ул. „21 век” №69 и дом № 8 в Резиденция „Бояна” и доставка на разсад, букети и венци от цветя за протоколни мероприятия”**, **Обособена позиция № 1 „Услуги по озеленяване”**, наричано по-долу за краткост **„ИЗПЪЛНИТЕЛ“**, от друга страна, се сключи настоящият договор за възлагане на обществена поръчка, наричан по-долу за краткост „Договор“.

Страните се споразумяха за следното:

**І.ПРЕДМЕТ**

 **Чл. 1.** /1/. **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема със собствено техническо оборудване да извършва срещу възнаграждение професионално поддържане на тревните площи, озеленяването на растенията и парковото пространство и прилежащите му площи. Интензивността на поддържане зелените площи на територията на дворните пространства на сградите по поддръжката се разпределя в следните четири категории, съгласно Ценовото предложение под формата на количествено–стойностна сметка, Техническото предложение и Техническата спецификация – Приложение № 1.1, неразделна част от Договора:

* **І категория** – представително поддържане/***ежедневно***/на територията на сградата на МВнР – ЦУ **–** включващо прилежащите площи пред двата основни входа (пространството пред охранителните пунктове с външните бариери) на сградата на МВнР-ЦУ. Аранжиране и поддръжка на каменните саксии със сезонни цветя за периода от 1 май до 30 септември. Хигиенизирането на зелените площи, плочници, асфалтови алеи и други, както и събирането на отпадъците и метенето ще бъде ежедневно.
* **ІІ категория –** оптимално поддържане/***три пъти седмично***/ **–** включва площите южно от сградата на МВнР-ЦУот страната на „Цариградско шосе”.
* **ІІІ категория –** средно поддържане/***два пъти седмично***/ **–** включва площите северно от сградата на МВнР-ЦУ в съседство със зала „Универсиада”.
* **ІV категория –** частично поддържане/***един път седмично***/ **–** включва площите западно от сградата на МВнР и останалите, необхванати по – горе площи, а също така и площите (зелени площи, асфалтови алеи, тротоари, плочници и др.) в дворните пространства на сградите на ул. „Алфред Нобел” №2, Резиденция №14 на ул. „21 век” №69 и Дом №8 в Резиденция „Бояна”.

 /2/. Дейностите, свързани с поддържането на тревните площи, цветя, храсти и дървета включва:

### - Поддръжка на тревни площи се състой в косене, подхранване на почвата и поливане;

### - Поддръжка на растенията се състой в:

* Окопаване и прекопаване;
* Плевене;
* Резитба;
* Подхранване;
* Поливане;
* Защита от болести и вредители;
* Подготовка за зимен и летен сезон;
* Засаждане на сезонна растителност;
* Почистване на зелената площ от есенни листа;
* Торене на почвата и подхранване, съобразени със специфичните нужди на отделните растителни видове;
* Третиране с препарати за защита на декоративните растения;
* Подрязване и оформяне на короните на дървета, храсти и живи плетове.

  **Чл. 2. /**1/Поддържането и озеленяването на парковото пространство и зелените площи на територията на сградата на МВнР – ЦУ, сградата на ул. „Алфред Нобел” № 2, Резиденция № 14 на ул. „21 век” № 69 и дом № 8 в Резиденция „Бояна” ще се извършва от опитни и квалифицирани специалисти за оптимално кратко време и при гарантирано качество на изпълнение след подадена на имейл адрес и/или факс седмична заявка и подписана от комисията по чл. 6, т. 4 от Договора. В заявката ще бъде отразено мястото и вида на заявената от Възложителя дейност.

 /2/ Изпълнението ще се осъществява чрез периодични дейности заявявани от страна на Възложителя.

 /3/. Изпълнителя ще отбелязва ежедневните извършени дейности от І категория към седмичната заявка, подавана от страна на Възложителя.

**ІІ.ЦЕНИ И НАЧИН НА ПЛАЩАНЕ**

 **Чл. 3.** /1/ Общата стойност на Договора не може да надвишава ……………. /……………………………………./ лева без ДДС.

/2/ Единичните цени на отделните видове дейности на обща стойност …………… /………………………………………………………../ лева без ДДС са съгласно Ценовото предложение на ИЗПЪЛНИТЕЛЯ /Образец № 1.1 неразделна част от Договора/.

/3/ Единичните цени са определени в офертата на **ИЗПЪЛНИТЕЛЯ.** Единичните цени са крайни и не подлежат на корекции.

/4/ Общата стойност за видовете дейности от Таблицата от Ценовото предложение, под формата на количествено-стойностната сметка, не трябва да надвишава **50 000,00 /петдесет хиляди/** лева без ДДС.

/5/ Всички количества и видове услуги/дейности се доказват с двустранни протоколи за действително извършените дейности, подписани от представители на страните на база Ценовото предложение - Образец №1.1 и Техническата спецификация – Приложение № 1.1.

/6/ Заплащането на извършените услуги се извършва в български лева, по банковата сметка на ИЗПЪЛНИТЕЛЯ, в 10 – дневен срок след подписване на двустранен приемо-предавателен протокол (за МВнР от комисията по чл. 6, т. 4 от Договора) и оригинална данъчна фактура. Обслужващата банка на ИЗПЪЛНИТЕЛЯ е …………………………………………………………………………..…………., банкова сметка:

**IBAN: …………………………………………………………………**

**BIC код: ……………………………………………………………**.

**ІІІ.СРОК НА ДЕЙСТВИЕ НА ДОГОВОРА**

 **Чл. 4.** Срокът на Договора е 1 /една/ календарна година от датата на подписването му или до изчерпване на бюджетния ресурс на ВЪЗЛОЖИТЕЛЯ от …………..**…………** /………………………………………………………………./ **лева без ДДС**.

**ІV.ПРАВА И ЗАДЪЛЖЕНИЯ НА СТРАНИТЕ**

**А/ ПРАВА НА ВЪЗЛОЖИТЕЛЯ**

 **Чл. 5.** /1/ ВЪЗЛОЖИТЕЛЯТ има право:

1. В момента на приемане на услугата/дейността да предявява претенции за отстраняване на констатирани недостатъци при изпълнението и неточно изпълнение спрямо уговореното;
2. Да приеме услугата;
3. Да приеме услугата/ дейността с недостатъци, но с отбив от цената;
4. Да откаже приемането поради недостатъци и да развали Договора;
5. Да проверява, следи и контролира изпълнението на задълженията по този Договор по всяко време и по начин, невъзпрепятстващ работата на ИЗПЪЛНИТЕЛЯ, чрез комисията по чл. 6, т. 4 от Договора.
6. Всички видове дейности по поддържане на озеленените площи, чистотата и поддържането в тях ще се изплащат от Възложителя на Изпълнителя при условията на:

а). Спазване на действащите към момента на извършване на всяка операция ЕО стандарти за качество и безопасност, както и спри спазване на действащата към момента нормативна уредба;

б). Изпълнени дейности по чл. 2 от настоящия договор.

/2/ ВЪЗЛОЖИТЕЛЯТ не носи отговорност за действия и бездействия на ИЗПЪЛНИТЕЛЯ, в резултат на които и следствие изпълнението на предмета на Договора възникнат: смърт или злополука на което и да е физическо лице на обектите; загуба или нанесена вреда на каквото и да е имущество.

**Б/ ЗАДЪЛЖЕНИЯ НА ВЪЗЛОЖИТЕЛЯ**

 **Чл. 6.** ВЪЗЛОЖИТЕЛЯТ се задължава:

1. Да приеме услугата/дейностите ако заявката е изпълнена според договорените условия;

2. Да заплати на ИЗПЪЛНИТЕЛЯ уговореното възнаграждение, съгласно условията по Договора;

3. Да осигури достъп до сградата на МВнР – ЦУ, сградата на ул. „Алфред Нобел” №2, както и до Резиденция № 14, находяща се на ул. „21 век” № 69 и дом № 8 в Резиденция „Бояна”на служителите на ИЗПЪЛНИТЕЛЯ, които ще извършват услугите/дейностите;

4. Да назначи комисия, която да упражнява контрол на договореностите и да подписва документите, удостоверяващи приемането по извършените дейности.

**В/ПРАВА НА ИЗПЪЛНИТЕЛЯ**

 **Чл. 7.** ИЗПЪЛНИТЕЛЯТ има право:

1. Да получи уговореното възнаграждение съгласно условията на Договора;

2. Да получи възнаграждение в размер само на изпълнената част от услугата/ дейностите, ако е изпълнил част от нея и по-нататъшното изпълнение се окаже невъзможно поради причини, за които ИЗПЪЛНИТЕЛЯТ и ВЪЗЛОЖИТЕЛЯТ не отговарят.

**Г/ЗАДЪЛЖЕНИЯ НА ИЗПЪЛНИТЕЛЯ**

 **Чл. 8.** ИЗПЪЛНИТЕЛЯТ се задължава:

1. Да изпълни предмета на Договора добросъвестно и качествено, в съответствие с Техническата спецификация – Приложение № 1.1 – неразделна част от Договора и съгласно най-добрата професионална практика;

2. Своевременно ежедневно да хигиенизира зелените площи, плочници, асфалтови алеи и др.; да събира отпадъците и мете двора на МВнР – ЦУ.

3. Да осигури за своя сметка транспорт за извозването на отпадъци и др., химикалите за растителна защита и други консумативи от и/или до сградата на МВнР – ЦУ,сградата на ул. „Алфред Нобел” № 2, Резиденцията, находяща се на ул. „21 век” №69, както и до дом № 8 в Резиденция „Бояна”;

 4. Да осигури безопасни и здравословни условия на труд при изпълнение на възложената му работа.

5. Да влага при изпълнение на дейностите, свързани с поддържането на тревните площи, цветя, храсти и дървета качествени материали и изделия, отговарящи на изискванията на България и ЕО.

**V. ПЕРИОДИЧНА ИНФОРМАЦИЯ**

 **Чл. 9.** Възложителят може по всяко време на изпълнение на договора да поиска информация за изпълнението, която Изпълнителят се задължава да представи в рамките на 1 /един/ работен ден.

**VI. ПРИЕМАНЕ**

 **Чл. 10.** Приемането на извършените услуги се извършва между ВЪЗЛОЖИТЕЛЯ и ИЗПЪЛНИТЕЛЯ, като се подписват двустранни приемо-предавателни протоколи. За МВнР съгласно чл. 2 и за ИЗПЪЛНИТЕЛЯ ……………………………………….-……………………………………………………………………………………………

 /*длъжност*/

 **Чл. 11.** Заявките ще се подават и приемат от страните по имейл адрес и/или факс, както следва:

За Възложителя: лице - …………………………………………………………………………………………; факс:……………………………………; имейл адрес: ………………………………………………………….;

За Изпълнителя: лице - …………………………………………………………………………………………; факс:……………………………………; имейл адрес: ……………………………………………………...…..;

**VІI. ОТГОВОРНОСТ при неизпълнение и неустойки**

 **Чл. 11.** При пълно неизпълнение на поетите с настоящия договор задължения, както и в случай на некачественото им изпълнение, ИЗПЪЛНИТЕЛЯТ заплаща неустойка на ВЪЗЛОЖИТЕЛЯ, в размер на 10 % (десет процента) от стойността на договора. При частично неизпълнение на поетите от настоящия договор задължения ИЗПЪЛНИТЕЛЯТ заплаща неустойка на ВЪЗЛОЖИТЕЛЯ, в размер от 10 % (десет процента) от неизпълнената част.

 **Чл. 12.** Рекламации за липси, външен вид и др., се правят в момента на приемане на услугата/дейността от ВЪЗЛОЖИТЕЛЯ и се отразяват в двустранно подписан протокол.

 **Чл. 13.** Рекламации за недостатъци в текущото обслужване се правят в 3 – дневен срок от откриването им и се отстраняват от ИЗПЪЛНИТЕЛЯ за негова сметка в 2 – дневен срок от съобщаване им.

 **Чл. 14**. При прекратяване на договора по чл. 15, т. 1, т. 2 и т. 4 не се дължат неустойки.

**VІII. ПРЕКРАТЯВАНЕ НА ДОГОВОРА**

 **Чл. 15.** Настоящият Договор се прекратява:

1. С изтичане срока на Договора или до изчерпване на финансовия ресурс определен в чл. 3;

2. Предсрочно, по взаимно съгласие между страните, изразено писмено;

3. При системно, пълно неизпълнение, частично, лошо, или забавено изпълнение на задълженията на ИЗПЪЛНИТЕЛЯ, ВЪЗЛОЖИТЕЛЯТ има право едностранно да прекрати настоящия договор с едноседмично писмено предизвестие;

4. Със 7- дневно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ;

5. По реда на чл. 43, ал. 4 от ЗОП.

**IX. ДОПЪЛНИТЕЛНИ РАЗПОРЕДБИ**

 **Чл. 16.** Всички спорове по този договор ще се уреждат чрез преговори между страните, а при липса на взаимно съгласие, се отнасят за решаване от компетентния съд в Република България.

 **Чл. 17.** С изключение на заявките по доставки, всички съобщения, предизвестия и нареждания, свързани с изпълнението на този договор и разменяни между ВЪЗЛОЖИТЕЛЯ и ИЗПЪЛНИТЕЛЯ са валидни, когато са изпратени по пощата (с обратна разписка), на адреса на съответната страна или предадени чрез куриер, срещу подпис на приемащата страна или по факс.

 **Чл. 18.** За всички неуредени в този Договор въпроси се прилагат разпоредбите на действащото българско законодателство.

 Неразделна част от настоящият Договор са следните документи:

1. Техническата спецификация на ВЪЗЛОЖИТЕЛЯ – Приложение № 1.1

1. Ценово предложение на ИЗПЪЛНИТЕЛЯ - Образец № 1.1;
2. Техническо предложение на ИЗПЪЛНИТЕЛЯ - Образец № 2.1;

Настоящият Договор се състави и подписа в два еднообразни екземпляра, по един за всяка една от страните.

**ВЪЗЛОЖИТЕЛ: ИЗПЪЛНИТЕЛ:**

**и.д. ГЛАВЕН СЕКРЕТАР**

**АНАТОЛИ ВЕЛИКОВ**

**ГЛАВЕН СЧЕТОВОДИТЕЛ**

**АНЖЕЛО ДРЕНОВ**